ב-24 בדצמבר, במהלך פרק של Raw, יושב ראש ה-WWE, וינס מקמהן, הודיע באופן רשמי שחגורות אליפות זוגות הנשים יוצגו במהלך שנת 2019. ב-14 בינואר 2019 בתוכנית Raw, עיצובן של חגורות האליפות נחשפו על ידי אלכסה בליס, במהלך פינתה "רגע של בליס". לאחר חשיפת העיצוב, בליס הודיעה שהאלופות הראשונות תיקבענה באירוע תא ההדחות, שיתקיים ב-17 בפברואר 2019, במהלך קרב תא ההדחות זוגות, כששלושה זוגות מ-Raw ושלושה זוגות מסמאקדאון יקחו חלק בקרב, מה שיהפוך את חגורות אלה ללא בלעדיות לאף מותג. ב-18 בפברואר בתוכנית Raw, נודע שחגורות האליפות תוגנה גם במותג NXT.